విజ్ఞానం.. నిస్తేజం! - EENADU
అభివృద్ధికి నోచుకోని గ్రంథాలయాలు
పేరుకుపోయిన రూ.14 కోట్ల బకాయిలు
గ్రంథాలయంలో పాఠకులు
న్యూస్‌టుడే, సంగం : జిల్లాలో ప్రస్తుతం మొదటి శ్రేణి గ్రంథాలయాలు రెండు, రెండో శ్రేణి అయిదు, మూడో శ్రేణి 54 మొత్తం కలసి 61 ఉన్నాయి. వాటిలో దిన, వార, పక్ష, మాస పత్రికలతో పాటు 5,35,952 గ్రంథాలున్నాయి. వీటికి ఏటా 9,61,718 మంది పాఠకులు హాజరువుతున్నారు. 42,248 మంది సభ్యులున్నారు. ఇవన్నీ సక్రమంగా పనిచేయాలంటే 152 మంది సిబ్బంది అవసరం కాగా 49 మంది మాత్రమే విధులు నిర్వహిస్తున్నారు. 103 మంది కొరత ఉంది. 1996 సంవత్సరం నుంచి నూతన నియామకాలు లేవు. బాహ్యసేవల సిబ్బంది పరిమితంగా ఉన్నారు. దాంతో రోజువారీ నిర్వహణ అధ్వానంగా ఉంది.
మనుగడ కష్టం
స్వాతంత్య్రోద్యమంలో కీలక పాత్ర పోషించిన గ్రంథాలయాల నిర్వహణ బాధ్యతను స్థానిక సంస్థలకు అప్పగించారు. వాటి నుంచి లభించే పన్నుల రాబడితో ఇవి మనుగడ సాధించాల్సి ఉండగా.. అవి సక్రమంగా జమ కాకపోవడంతో మొక్కుబడి కేంద్రాలుగా కొనసాగుతున్నాయి. ఆంధ్రప్రదేశ్‌ రాష్ట్ర గ్రంథాలయాల చట్టం 1960 సెక్షన్‌ 20(1) ప్రకారం స్థానిక సంస్థలు వసూలు చేసే ఇంటి పన్నులో నూటికి ఎనిమిది పైసల వంతున గ్రంథాలయ సంస్థకు చెల్లించాలి. ఇది అమలు కానందున జిల్లాలో 940 పంచాయతీలు, నెల్లూరు నగరపాలక సంస్థ, ఆత్మకూరు, కావలి, గూడూరు, వెంకటగిరి, సూళ్లూరుపేట, నాయుడుపేట పురపాలక సంఘాల నుంచి దాదాపు రూ.14 కోట్ల బకాయిలు పేరుకుపోయాయి.
అటకెక్కిన ఆన్‌ డిమాండ్‌ పథకం
నిరుద్యోగులు, విద్యార్థులు తమకు కావాల్సిన పుస్తకాలు, గ్రంథాలు అందుబాటులో లేకపోతే వాటి వివరాలను అక్కడ నమోదు చేస్తే వాటిని ప్రత్యేకంగా కొనుగోలు చేసి అందుబాటులో ఉంచే ఆన్‌ డిమాండ్‌ పథకం అటకెక్కింది. ఆన్‌లైన్‌ పుస్తక పఠనం సుదూర స్వప్నంగా ఉంది. సంగంలో టీవీ ఉన్నా ఇందుకు కనెక్షన్‌ లేదు. ఫైబర్‌ నెట్‌ కనెక్షను ఇస్తే ఉపయోగకరంగా ఉంటుంది. ఇలాంటి చర్యలు చేపడితే ఇంకా ఎక్కువ మంది పాఠకులు వచ్చే అవకాశముంది.
ఆర్థిక సంఘం నిధులిస్తే..: స్థానిక సంస్థల విద్యుత్తు బకాయిలకు రాష్ట్ర ప్రభుత్వం ఆర్థిక సంఘం నిధులు అందించి చేయూతనిస్తోంది. అలాగే గ్రంథాలయాల నిర్వహణకు చర్యలు చేపడితే వీటికి కొంతవరకు మేలు జరుగుతుంది. ఫలితంగా ప్రజలకు విజ్ఞానాన్ని అందిస్తాయి.
ఒకప్పుడు ఒక వెలుగు వెలిగాయి. నిత్యం వందలాది మందితో కళకళలాడాయి. పత్రికలు చదివేవారు కొందరు.. పుస్తకాల సారం ఒంట బట్టించుకొనేవారు మరికొందరు.. నవల పఠనంలో మునిగితేలేవారు ఇంకొందరు.. అలా గ్రంథ భాండాగారాలు వచ్చిపోయేవారితో సందడిగాఉండేవి. దాదాపు రెండు దశాబ్దాలుగా ఇవి కళ తప్పాయి. జాతీయ గ్రంథాలయ వారోత్సవాలు గురువారం నుంచి ప్రారంభం కానున్నాయి. జిల్లా గ్రంథాలయ సంస్థ ఆధ్వర్యంలో జరిగే ఈ కార్యక్రమాలు ఈనెల 20వ తేదీ వరకు నిర్వహించనున్నారు. ఏటా వీటిని మొక్కుబడిగానే నిర్వహిస్తున్నారు. ఫలితంగా వాటి స్థితిగతులు మెరుగు పడక నానాటికి అధ్వానంగా తయారవుతున్నాయి
దయనీయంగా భవనాలు
జిల్లాలో 21 సొంత భవనాలు, నాలుగు అద్దెవి ఉన్నాయి. 36 భవనాలు విరాళంగా లభించాయి. 1980లో నిర్మాణం జరిగిన భవనాలకు సక్రమంగా నిర్వహణ లేకపోవడంతో అవి బాగా దెబ్బతిన్నాయి. సంగంలో భవనాన్ని దాతలు ఇప్పటికే ఒక పర్యాయం రూ.లక్షలు వ్యయంతో ఆధునికీకరించినా.. ప్రస్తుతం వర్షం వస్తే నీరు కారుతోంది. శ్లాబు దెబ్బతిని పెచ్చులూడుతున్నాయి. ఏ.ఎస్‌.పేటలో పశువైద్యశాల, గ్రంథాలయ భవనం ఒకటిగా ఉండటంతో పాఠకులు తీవ్ర ఇబ్బందులకు గురవుతున్నారు. 1955లో ఆత్మకూరులో రెండో శ్రేణి గ్రంథాలయం ఏర్పాటుచేశారు. గ్రామ పంచాయతీ పట్టణంగా మారినా ఇప్పటికీ అక్కడ సొంత భవనమే లేదు. కోవూరు, రాపూరు, కావలిలోనూ ఇదే పరిస్థితి. అనంతసాగరంలో రేకుల గదిలో కొనసాగుతోంది. గ్రంథాలయాల్లో కాలం చెల్లిన పుస్తకాలను తొలగించడం, రెండేళ్లుగా పత్రికల వేలం జరగనందున అపరిశుభ్ర వాతావరణం నెలకొంటోంది. దుమ్ము, ధూళిమయంగా మారింది. అవసరమైన పుస్తకాలు, ఫర్నీచర్‌ కొనుగోళ్లు పదేళ్లుగా జరగలేదు.
vignaanam.. nistejam! - EENADU
abhivruddhiki nochukoni grandhaalayaalu
perukupoyina roo.14 kotla bakaayilu
grandhaalayamlo paatakulu
neusetude, sangam : jillaalo prastutam modati shreni grandhaalayaalu rendu, rendo shreni ayidu, moodo shreni 54 mottam kalasi 61 unnaayi. vaatilo dina, vaara, paksha, masa patrikalatho paatu 5,35,952 grandhaalunnaayi. veetiki eta 9,61,718 mandi paatakulu haajaruvutunnaaru. 42,248 mandi sabhyulunnaaru. ivannee sakramamgaa panicheyaalante 152 mandi sibbandi avasaram kaga 49 mandi matrame vidhulu nirvahistunnaaru. 103 mandi korata undi. 1996 samvatsaram nunchi noothana niyaamakaalu levu. bahyasevala sibbandi parimitamgaa unnaaru. daamto rojuwari nirvahana adhvaanamgaa undi.
manugada kashtam
swaatantyrodyamamlo keelaka paatra pooshinchina grandhaalayaala nirvahana baadhyatanu sthaanika samsthalaku appaginchaaru. vaati nunchi labhinche pannula rabadito ivi manugada saadhinchaalsi undagaa.. avi sakramamgaa jama kakapovadamto mokkubadi kendraalugaa konasaagutunnaayi. aandhrapradeshy rashtra grandhaalayaala chattam 1960 section 20(1) prakaaram sthaanika samsthalu vasulu chese inti pannulo nootiki enimidi paisala vantuna grandhaalaya samsthaku chellinchaali. idhi amalu kaananduna jillaalo 940 panchaayatiilu, nelluru nagarapalaka samstha, aatmakuru, kaavali, guduru, venkatagiri, sulloorupeta, nayudupeta purapaalaka sanghaala nunchi daadaapu roo.14 kotla bakaayilu perukupoyayi.
atakekkina aany demande pathakam
nirudyogulu, vidyaarthulu tamaku kaavaalsina pustakaalu, grandhaalu andubaatulo lekapothe vaati vivaraalanu akkada namodu cheste vaatini pratyekamgaa konugolu chesi andubaatulo unche aany demande pathakam atakekkindi. anline pustaka pathanam sudura swapnamgaa undi. sangamlo tv unna induku kanekshan ledu. fiberi net kanekshanu iste upayogakaramgaa untundi. ilanti charyalu chepadithe inka ekkuva mandi paatakulu vache avakaasamundi.
aardhika sangham nidhuliste..: sthaanika samsthala vidyuttu bakaayilaku rashtra prabhutvam aardhika sangham nidhulu andinchi cheyuutanistoondi. alaage grandhaalayaala nirvahanaku charyalu chepadithe veetiki kontavaraku melu jarugutundi. phalitamgaa prajalaku vignaanaanni andistaayi.
okappudu oka velugu veligaayi. nityam vandalaadi manditho kalakalaladayi. patrikalu chadivevaaru kondaru.. pustakaala saaram onta battinchukonevaaru marikondaru.. navala pathanamlo munigitelevaaru inkondaru.. alaa grantha bhandagaralu vachipoyevaarito sandadigaaundevi. daadaapu rendu dasaabdaalugaa ivi kala tappai. jaateeya grandhaalaya vaarotsavaalu guruvaram nunchi praarambham kaanunnaayi. jilla grandhaalaya samstha aadhvaryamlo jarige ee kaaryakramaalu eenela 20va tedee varaku nirvahinchanunnaaru. eta veetini mokkubadigaane nirvahistunnaaru. phalitamgaa vaati sthitigatulu merugu padaka naanaatiki adhvaanamgaa tayaaravutunnaayi
dayaneeyamgaa bhavanalu
jillaalo 21 sonta bhavanalu, naalugu addevi unnaayi. 36 bhavanalu viraalamgaa labhinchayi. 1980loo nirmaanam jarigina bhavanalaku sakramamgaa nirvahana lekapovadamto avi baga debbatinnayi. sangamlo bhavanaanni daatalu ippatike oka paryayam roo.lakshalu vyayamtho aadhunikeekarinchinaa.. prastutam varsham vaste neeru kaarutondi. slaabu debbatini pecchuluudutunnaayi. e.esi.petalo pasuvaidyasaala, grandhaalaya bhavanam okatigaa undatamtho paatakulu teevra ibbandulaku guravutunnaru. 1955loo aatmakuuruloo rendo shreni grandhaalayam erpaatuchesaaru. grama panchaayatii pattanamgaa marina ippatikee akkada sonta bhavaname ledu. kovuru, rapuru, kaavaliloonuu ide paristhiti. anantasaagaramlo rekula gadilo konasagutondi. grandhaalayaallo kaalam chellina pustakaalanu tolaginchadam, rendellugaa patrikala velam jaragananduna aparisubhra vaataavaranam nelakontondi. dummu, dhoolimayamgaa maarindi. avasaramaina pustakaalu, farnichersh konugollu padellugaa jaragaledu.